Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 340

(56) A csoportmentesítési rendelet 4. cikkének e) pontjában foglalt különösen súlyos korlátozás olyan megállapodásokra vonatkozik, amelyek a végsõ felhasználókat, független javítószolgálatokat és szolgáltatókat akadályozzák vagy korlátozzák abban, hogy a tartalék alkatrészeket közvetlenül az alkatrészgyártóktól szerezzenek be. Az alkatrészgyártó és a tartalék alkatrészeket a saját termékébe beépítõ vevõ [eredeti berendezések gyártója (OEM)] közötti megállapodás sem közvetve, sem pedig közvetlenül nem akadályozhatja vagy korlátozhatja az alkatrészgyártót abban, hogy a tartalék alkatrészeket végsõ felhasználók, független javítószolgálatok vagy szolgáltatók részére értékesítse. Közvetett korlátozás különösen abból eredhet, ha a tartalék alkatrész szállítóját korlátozzák abban, hogy átadja a tartalék alkatrésznek a használók, független javítószolgálatok vagy szolgáltatók általi használatához szük- 2002/34/II. szám séges mûszaki információt vagy különleges berendezést. A megállapodás azonban tartalmazhat korlátozásokat a tartalék alkatrészek értékesítése tekintetében az olyan javítószolgálatok és szolgáltatók részére, akiket az eredeti berendezés gyártója bízott meg saját áruinak javításával vagy szervizelésével. Más szavakkal, az eredeti berendezés gyártója igényelheti azt, hogy a saját javító- vagy szervizhálózata a tartalék alkatrészeket tõle vásárolja meg.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes